-1-
谢家生日好风烟,柳暖花春二月天。
金凤对翘双翡翠,蜀琴初上七丝弦。
鸳鸯交颈期千岁,琴瑟谐和愿百年。
应恨客程归未得,绿窗红泪冷涓涓。
——唐代:李郢《为妻作生日寄意》
-2-
五逢晬日今方见,置尔怀中自惘然。
乍喜老身辞远役,翻悲一笑隔重泉。
欲教针线娇难解,暂弄琴书性已便。
还有蔡家残史籍,可能分与外人传。
——唐代:戴叔伦《少女生日感怀》
-3-
大昴分光降斗牛,兴唐宗社作诸侯。
伊夔事业扶千载,韩白机谋冠九州。
贵盛上持龙节钺,延长应续鹤春秋。
锦衣玉食将何报,更俟庄椿一举头。
——唐代:罗隐《钱尚父生日》
-4-
熊罴先兆庆垂休,天地氤氲瑞气浮。
李树影笼周柱史,昴星光照汉酂侯。
数钟龟鹤千年算,律正乾坤八月秋。
勋业定应归鼎鼐,生灵岂独化东瓯。
——唐代:徐夤《府主仆射王抟生日昭宗光化三年已未八月献》
-5-
小子何时见,高秋此日生。
自从都邑语,已伴老夫名。
诗是吾家事,人传世上情。
熟精文选理,休觅彩衣轻。
凋瘵筵初秩,欹斜坐不成。
流霞分片片,涓滴就徐倾。
——唐代:杜甫《宗武生日》
-6-
三陟槐庭二将坛,册书文武载动贤。
辞荣尚峻经邦秩,养素方临钓渭年。
清会别开金谷墅,新吟多杂蕊珠篇。
惊姜今日增华耀,海内簪绅共祝延。
——宋代:晏殊《张太傅生日诗》
-7-
庆系来从沁水园,勋门妇德众称难。
旧闻孟母无欺语,新得嫦娥不老丹。
行见綵衣添衮绣,更饶文砌拥芝兰。
却须剩种黄金菊,留待年年献寿看。
——宋代:许景衡《贺生日诗》
-8-
去岁亲前捧寿杯,如今万里独西来。
遥知此日怜儿妇,应抚南枝问雪梅。
百尺灯山初转眼,一卮春酒欲酡腮。
愿言尊幼俱彊健,归著斑衣伴老莱。
——内子生日《宋代:项安世》
-9-
明日君开祝寿场,今朝臣捧寿亲觞。
愿亲有俾昌而大,与国无穷禄尔康。
台上菊迟今始绽,堂前桂晚后弥芳。
仙翁作计深长在,待看孙曾笏满床。
-10-
万石风流盛,中秋气序清。
门弧当日庆,寿盏此时盈。